Magistri iohannes de blesis , et Henricus de fluy , Canonici et officiales Remenses , uniuersis presentes litteras inspecturis Salutem in domino . Nouerint uniuersi quod cum discordia uerteretur inter ecclesiam de claromarisco iuxta Remis ex una parte , et homines de sancto lupo ex altera , super eo quod dicta ecclesia dicebat molendina de ponte sancti maximinii esse banalia dictis hominibus de sancto lupo , et quod dicti homines ad dicta molendina tenebantur per bannum molere bladum suum ad dicta molendina ad decimam octauam partem , dicte partes coram huberto fideli clerico Curie Remensis ad hoc specialiter deputato , constitute in hoc amicabili compositione conuenerunt quod dicta molendina predictis hominibus sunt amodo banalia , et quod dicti homines ad dicta molendina teneantur per bannum molere bladum suum ad uicesimam unam partem secundum condiciones infra scriptas , uidelicet quod si ipsi homines ad alia molendina bladum suum molerent , quod ipsi moturam eidem ecclesie redderent . Et si contingeret quod omnia molendina predicta essent ociosa dum dicti homines uel eorum aliqui uenirent ad bladum suum molendum ipsi si uellent in eisdem omnibus molendinis bladum suum poterunt ingranare et molere , et si contingeret quod tunc aliqui alii mallentes ad molendum ibidem uenirent , ipsi de sancto lupo unum de dictis molendinis illud uidelicet quod primo esset uacuum dictis mollentibus uenientibus relinquere tenerentur , dum tamen bladum illius de sancto lupo qui ad dictum molendinum moleret totum esset molutum . Sed autem contingeret quod ipsi de sancto lupo omnia molendina predicta molencia inuenirent , ipsi ingranarent bladum suum , et molerent ad molendinum quod primo esset uacuum , dum tamen totum bladum ibidem molentis totum esset molutum . Si contingat eciam quod apud dictum locum esset unicum molendinum quod molere posset , ipsi de sancto lupo in eo poterant ingranare , et molere bladum suum dum tamen bladum illius qui ibidem moleret totum esset molutum . Item conuentum fuit inter dictas partes coram predicto clerico , quod si per fracturam , seu per reparacionem uinarii dictorum molendinorum staret quominus dicti homines de sancto lupo ad dicta molendina bladum suum possent molere , dicta ecclesia teneretur facere moli sufficienter bladum dictorum hominum de sancto lupo ad alia molendina propinqua uidelicet de Roiseio , uel de Rengnicort ad uicesimam unam partem secundum quod dictum est , uel si darent licenciam molandi bladum suum alibi . Item dicta ecclesia debet prebere hominibus de sancto lupo aisiamentum suum in stabulis suis de sancto Maumino sufficienter , uel in aliis molendinis ubi mittent equos ibi prope ad molendinandum uidelicet apud Rengnicort , uel apud Roiseium . Item dicti homines de sancto lupo debent recipere iuramentum a seruiente qui erit in dicto molendino , quod iura dictorum hominum legittime obseruabit . Item si ita contingeret quod dicta ecclesia in dictis molendinis molendi narum poneret qui non esset sufficiens , de quo tota communitas , conquereretur et istud constaret euidentissime dicta ecclesia istud faceret et teneretur emendare . Item si ille qui in dicto molendino erit detineat aquam in fraudem dictorum hominum de sancto lupo et aliquis esset ibi de sancto lupo qui uellet molendinare et aquam haberet sufficienter et nollet ipsos deliberare et dicti homines de sancto lupo possent istud per fide dignos probare , dicta ecclesia ista tenetur emendare . Preterea dominus henricus de sancto lupo miles promisit eidem ecclesie quod ipse ad dicta molendina homines de sancto lupo per bannum molere faciet bladum suum secundum condiciones supradictas . In cuius rei testimonium presentes litteras sigillo Curie Remensis fecimus communiri . Actum Anno domini m .cc .quinquagesimo primo , dominica ante festum beati Martini Hyemalis . Sic signatis . Hubertus